Diari Oficial de la Generalitat Valenciana


Sumari del DOGV 150, del 08-03-1984 (1984/802745)

REIAL DECRET 3510/1983, de 9 de novembre, sobre traspàs de funcions a la Comunitat Valenciana en matèria d'ordenació del litoral i abocats al mar.
--------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1983/11/09/3510/dof/vci/html**

### Dades del document

Número de DOGV
:   150

Data del DOGV
:   08-03-1984

Secció del DOGV
:   DISPOSICIONS GENERALS

Número del document
:   1984/802745


Data del document
:   09-11-1983

Organisme emissor
:   Presidència del Govern

Tipus de document
:   Reial decret

Reial Decret 3510/1983, de 9 de novembre, sobre traspàs de funcions a la Comunitat Autònoma de València, en matèria d'ordenació del litoral i abocaments al mar.  
El Reial Decret 4015/1982, de 29 de desembre, determina les normes i el procediment a què han d'ajustar-se les transferències de funcions i serveis de l'Estat a la Comunitat Autònoma de València.   
Segons que disposa el Reial Decret esmentat, que també regula el funcionament de la Comissió Mixta de transferències prevista en la disposició transitòria quarta de l'Estatut d'Autonomia de València, aquesta Comissió, després de considerar la conveniència i legalitat de realitzar les transferències en matèria d'ordenació del litoral i abocats al mar, adoptà, en la reunió del dia 27 de juny de 1983, l?acord oportú, la virtualitat pràctica del qual exigeix l'aprovació per part del Govern mitjançant Reial Decret.   
En atenció a aquests motius, segons que disposa el número 2 de la disposició transitòria 4.ª de l?Estatut d'Autonomia per a València, a proposta dels Ministres d'Obres Públiques i Urbanisme i d'Administració Territorial, i amb la deliberació prèvia del Consell de Ministres en la reunió del dia 9 de novembre de 1983,   
DECRETE:   
Article 1.r  
S'aprova l'acord de la Comissió Mixta prevista en la disposició transitòria 4.ª de l?Estatut d'Autonomia per a València, de data 27 de juny de 1983, pel qual es transfereixen funcions de l'Estat en matèria d'ordenació del litoral i abocats al mar a la Comunitat Autònoma de València, i se li traspassen els corresponents serveis i institucions i mitjans personals, materials i pressupostaris necessaris per a l'exercici d'aquelles.   
Article 2.n  
1. En conseqüència, queden transferides a la Comunitat Autònoma de València les funcions a què fa referència l'acord que s'inclou com a annex I d'aquest Reial Decret i traspassats a aquesta els serveis i els béns, drets i obligacions, així com el personal i crèdits pressupostaris que figuren en la relació adjunta al propi acord de la Comissió Mixta, en els termes i les condicions que s'hi especifiquen.   
2. En l'annex II d'aquest Reial Decret s'inclouen les disposicions legals afectades per aquesta transferència.   
Article 3.r   
Els traspassos a què fa referència aquest Reial Decret tindran efectivitat a partir del dia 1 de juliol de 1983, assenyalat en l'acord de la Comissió Mixta esmentada, i queden convalidats a tots els afectes tots els actes administratius destinats al manteniment dels serveis en el mateix règim i nivell de funcionament que tenien en el moment de l'adopció de l'acord que es transcriu com a annex I d'aquest-- Reial Decret i que, si de cas, hagués dictat el Ministeri d'Obres Públiques i Urbanisme fins la data de publicació d'aquest Reial Decret.   
Article 4.t   
Els crèdits pressupostaris que figuren detallats en les relacions 3.2 com a "baixes efectives" en els Pressupostos Generals de l'Estat per a l'exercici de 1983, seran donats de baixa en els conceptes d'origen i transferits pel Ministeri d'Economia i Hisenda als conceptes habilitats en la secció 32, destinats a finançar els serveis assumits per les Comunitats Autònomes, una vegada siguen remeses al Departament esmentat per part de l'Oficina Pressupostària del Ministeri d'Obres Públiques i Urbanisme els certificats de retenció del crèdit, per donar compliment al que disposa la Llei de Pressupostos Generals de l'Estat per a 1983.   
Article 5.é  
Aquest Reial Decret entrarà en vigor el dia de la publicació en el "Boletín Oficial del Estado".   
Donat a Madrid, el 9 de novembre de 1983.   
JOAN CARLES R.  
El Ministre de la Presidència.  
JAVIER MOSCOSO DEL PRADO Y MUÑOZ  
ANNEX I  
El Sr. Gonzalo Puebla de Diego i la Sra. Maria Blanca Blanquer i Prats, Secretaris de la Comissió Mixta de Transferències prevista en la disposició transitòria 4.ª de l'Estatut d'Autonomia per a la Comunitat Valenciana,   
CERTIFIQUEN:   
Que en la sessió plenària de la Comissió, celebrada el dia 27 de juny de 1983, s'adoptà acord sobre traspàs a la Comunitat Autònoma de València de les funcions i els serveis de l'Estat en matèria d'ordenació del litoral i abocats industrials, en els termes que tot seguit s'expressen:   
A) Referència a normes constitucionals, estatutàries i legals en què s'emparen les transferències.   
La Constitució, en l'article 148.1.3 estableix que les Comunitats Autònomes podran assumir competències en matèria d'ordenació del territori. L'Estatut d'Autonomia per a València, aprovat per Llei Orgànica 5/1982, d?1 de juliol, també estableix en l'article 31.9 les competències de la Comunitat Autònoma en matèria d'ordenació del litoral.   
Igualment, en l'article 33.9 s'inclou que correspon a la Comunitat Autònoma de València l'execució de la legislació de l'Estat en abocats industrials i contaminants a les aigües territorials de l'Estat, corresponents al litoral valencià.   
D'altra banda, l?article 132.2 de la Constitució específica que- són béns de domini estatal els que determine la Llei, i en tot cas la zona marítimo-terrestre i les platges, domini públic estatal la gestió i tutela del qual correspon al Ministeri d'Obres Públiques i Urbanisme, segons la Llei 28/1969, de 28 d'abril, sobre Costes, i el seu Reglament, aprovat per Reial Decret de 23 de maig de 1980.   
Sobre la base d'aquestes previsions constitucionals i estatutàries és legalment possible que la Comunitat Autònoma de València tinga competències en matèria d'ordenació del litoral i en abocats industrials i contaminants, per la qual cosa s'opera ja en aquest camp de transferències de funcions i serveis de tal índole en aquesta.   
B) Funcions de l'Estat que assumeix la Comunitat Autònoma i identificació dels serveis que es traspassen.   
1. Són transferides a la Comunitat Autònoma de València, dins de l'àmbit territorial, en els termes d'aquest acord i dels Decrets i d'altres normes que el facen efectiu i siguen publicades en el "Boletín Oficial del Estado", les funcions següents que venia realitzant l'Estat:   
a) Formular, tramitar i aprovar, amb l'informe favorable previ que s'indica en l'epígraf c) d'aquest acord, els plans d'ordenació del litoral en què podran incloure's les platges i, si convé, la zona marítimo-terrestre.   
Aquestes zones de domini públic podran ser considerades com a incloses en una ordenació integrada del territori, utilitzant els instruments de planejament general que siguen adequats, o bé ordenar-se de manera aïllada amb instruments de planejament específics.   
En ambdós casos els plans esmentats hauran de reproduir la línia de demarcació que delimita aquest domini públic marítim.   
Les facultats d'ordenació del litoral que són transferides a la Comunitat segons els apartats anteriors s'entenen sense perjudici de les competències que, en aquest sentit, corresponen a l'Administració Central de l'Estat, segons que disposa la Llei de Costes i el Reglament per a l'execució.   
En aquest cas, per tal que puga procedir-se a l'aprovació definitiva del pla, caldrà l'informe favorable de la Comunitat Autònoma, que haurà de ser emés en el termini d'un mes, transcorregut el qual s'entendrà que és favorable.   
b) Autoritzar les obres i instal·lacions d'abocats industrials i contaminants en les aigües del litoral valencià, així com la inspecció d'aquestes, sense perjudici de les competències en ordre a l'atorgament de concessions d'ocupació del domini públic marítim, que correspon a l'Administració Central de l'Estat.   
En aquests efectes, els expedients d'obres i instal·lacions d'abocat seran tramitats per la Comunitat d?acord amb el procediment establert en la Llei de Costes i el seu Reglament.   
Finalitzada la tramitació i abans de procedir a l'autorització, la Comunitat Autònoma sol·licitarà informe preceptiu dels Organismes de l'Administració de l'Estat, competents en matèria de domini públic marítim. Aquest informe haurà de contenir les prescripcions i condicions que la Comunitat Autònoma haurà de sotmetre al peticionari en ordre a l'ocupació del domini públic afectat.   
Acceptades pel peticionari aquestes condicions, la Comunitat Autònoma podrà procedir a l'autorització de les obres i instal·lacions d'abocat, resolució que haurà de ser comunicada a l'Administració Central de l'Estat, acompanyada d'un pla que delimite la zona de domini públic afectada per aquesta ocupació. L'Organisme competent de l'Administració de l'Estat procedirà a autoritzar tot seguit l'ocupació del domini públic esmentat, autorització que serà comunicada a la Comunitat per tal que aquesta la notifique a l'interessat.   
Finalitzades les obres, la Comunitat Autònoma sol·licitarà de l'Administració Central de l'Estat la corresponent acta de reconeixement d'obres executades.   
2. Per a l'efectivitat de les funcions relacionades es traspassa a la Comunitat Autònoma de València, receptora d'aquestes, els mitjans personals, materials i pressupostaris que s'assenyalen en aquest acord.   
C) Competències, serveis i funcions que es reserva l'Administració de l'Estat.   
En conseqüència, amb la relació de funcions i serveis traspassats, romandran en el Ministeri d'Obres Públiques i Urbanisme, i continuaran sent de la seua competència per ser exercides per aquest, les activitats i funcions següents que té legalment atribuïdes :   
a) Emetre informe preceptiu i vinculant, amb caràcter previ a l'aprovació definitiva dels plans d'ordenació del litoral. Aquest informe haurà de ser emés en un termini màxim d'un mes, transcorregut el qual s'entendrà que és favorable.   
L'informe favorable del pla no pressuposa l'obligació de l'Administració central de l'Estat d'atorgar necessàriament les concessions o autoritzacions que siguen sol·licitades segons les determinacions del pla, i podrà denegarles justificadament per raons d'interés públic.   
b) Instar la Comunitat Autònoma perquè redacte les normes per a l'establiment dels serveis de temporada a les platges en el supòsit que no hi hagués pla d'ordenació. Si en el termini de dos mesos la Comunitat no elaborés aquestes normes, seran formulades i tramitades d'acord amb els procediments establerts en la Llei de Costes i Reglament per a l'execució.   
c) Tramitar i resoldre, si convé, totes les concessions i autoritzacions incloses en el domini públic marítim, afectat o no per plans d'ordenació, en la forma establerta en la Llei de Costes i Reglament per a l'execució, i la resolució serà notificada a la Comunitat.   
Independentment dels informes legalment establerts per a l'atorgament de concessions a les platges, se sol·licitarà informe de la Comunitat Autònoma.   
Quan hi haja un pla d'ordenació aprovat segons que preveu l'epígraf B)l.a), l?atorgament de les concessions i autoritzacions haurà d'ajustar-se a les determinacions que s'hi contenen.   
D) Funcions en què han de concórrer l'Administració de l'Estat i la Comunitat Autònoma de València.   
Les funcions indicades en els epígrafs anteriors seran desenvolupades coordinadament entre el Ministeri d'Obres Públiques i Urbanisme i la Comunitat Autònoma de València, en la forma que s'hi expressen.   
E) Béns, drets i obligacions de l'Estat que es traspassen.   
Es traspassen a la Comunitat Autònoma els béns, els drets i les obligacions de l'Estat que es reflecteixen en l'inventari detallat de la relació adjunta número 1, on queden identificades les concessions afectades pels traspassos.   
Les funcions i els serveis, que mitjançant aquest acord es traspassen, continuaran essent prestats als mateixos locals en què actualment es realitzen, fins que l'Administració de l'Estat proporcione a la Comunitat Autònoma l'immoble adequat per desplegar aquestes funcions, ensems amb les pròpies d'altres transferències, a l?efecte de les quals hom reconeix per la present que ha de cedir-se a la Comunitat Autònoma una superficie de local de trenta metres quadrats.   
F) Personal adscrit als serveis que es traspassen.   
1. El personal adscrit als serveis i les institucions traspassades, i que es referència en la relació adjunta número 2, passarà a dependre de la Comunitat Autònoma, en els termes legalment previstos per l'Estatut d'Autonomia i les altres normes aplicables en cada cas, i en les mateixes circumstàncies que s'especifiquen en la relació adjunta i amb el número de Registre de Personal.   
2. En la relació esmentada s'inclouen els llocs de treball corresponents a la repercussió dels Serveis Centrals afectats per la valoració definitiva.   
3. La Subsecretaria del Ministeri d'Obres Públiques i Urbanisme i d'altres òrgans competents en la matèria notificaran als interessats el traspàs i la nova situació administrativa, només el Govern aprove aquest acord per Reial Decret. Alhora, es remetrà a l'òrgan competent de la Comunitat Autònoma una còpia certificada de tots els expedients d'aquest personal traspassat, així com dels certificats d'havers, i l'Administració de l'Estat procedirà a modificar les plantilles orgàniques i pressupostàries en funció dels traspassos operats.   
G) Llocs de treball vacants que es traspassen.   
Els llocs de treball vacants dotats pressupostàriament que es traspassen són els que es detallen en la relació adjunta 2.2, amb indicació del Cos a què estan adscrits, nivell orgànic i dotació pressupostària corresponent.   
H) Valoració definitiva de les càrregues financeres dels serveis traspassats.   
H.1. El cost efectiu que, segons liquidació del pressupost de despeses per a 1981, correspon als serveis que es traspassen a la Comunitat Autònoma, s'eleva amb caràcter definitiu a 4.726.000 pessetes, segons detall que figura en la relació 3.1.   
H.2. Els recursos financers que es destinen a sufragar les despeses originades per l'exercici dels serveis que són traspassats durant l'exercici de 1983, inclouran les dotacions següents:   
-Assignacions pressupostàries per a cobertura del cost efectiu (n'apareix detall en la relació 3.2.3), 5.697.700 pessetes.   
H.4. El cost efectiu que figura detallat en els quadres de valoració 3.1, serà finançat en els exercicis futurs de la forma següent:   
H.4.1. Transitòriament, mentre no entre en vigor la corresponent Llei de participació en els Tributs de l'Estat, mitjançant la consolidació en la secció 32 dels Pressupostos Generals de l'Estat, dels crèdits relatius als distints components del cost efectiu, pels imports que s'indiquen, susceptibles d'actualització pels mecanismes generals previstos en cada Llei Pressupostària.   
 Crèdits  
 en pessetes  
 1981  
a) Costos bruts:  
Despeses de personal 4.369.000  
Despeses de funcionament 357.000  
Inversions per a conservació, millora i substitució 4.726.000  
b) A deduir:  
Recaptació anual per taxes i altres ingressos -  
Finançament net 4.726.000  
H.4.2. Les possibles diferències que es produesquen durant el període transitori a què fa referència l'apartat H.4.1, respecte al finançament dels serveis transferits, seran objecte de regularització en tancar cada exercici econòmic, mitjançant la presentació dels comptes i estats justificatius corresponents davant una Comissió de liquidació que serà constituïda en el Ministeri d'Economia i Hisenda.   
I) Documentació i expedients dels serveis que són traspassats.   
El lliurament de la documentació i dels expedients deLs serveis transpassats serà realitzat en el termini d'un mes des de l'aprovació d'aquest acord pel Consell de Ministres.   
J) Efectivitat de les transfèrencies.   
Les transferències de funcions i els traspassos de mitjans objecte d'aquest acord tindran efectivitat a partir del dia 1 de juliol de 1983.   
I perquè conste expedim aquesta certificació a Madrid, el 27 de juny de 1983. Els Secretaris de la Comissió Mixta, Gonzalo Puebla de Diego i Maria Blanca Blanquer i Prats.   
ANNEX II  
Disposicions legals afectades per la transferència de serveis en matèria d'ordenació del litoral i abocats al mar a la Comunitat Autònoma de València.   
Llei 28/1969, de 26 d'abril, sobre Costes.   
Llei 7/1980, de 10 de març, sobre Protecció de les Costes Espanyoles.   
Reial Decret de 23 de maig de 1980, pel qual s'aprova el Reglament per a l'execució de la Llei de Costes.   
Ordre Ministerial de 29 d'abril de 1977, pel qual s'aprova la "Instrucció per a l'abocat al mar, des de terra, d'aigües residuals a través d'emissaris submarins".   
Veure imatge


Còpia Permalink ELI